[image: image1.jpg]




Rolls-Royce Motor Cars

Media Information
Δελτίο Τύπου

05 Ιουνίου 2008

H ROLLS ROYCE ΑΠΟΚΑΛΥΠΤΕΙ ΤΑ ΠΡΩΤΑ ΣΧΕΔΙΑ ΤΟΥ RR4.

Στις 27 Μαΐου 2008, η Rolls Royce Motor Cars αποκάλυψε τα πρώτα σχέδια του επόμενου νέου μοντέλου της. Γνωστό σαν RR4, το αυτοκίνητο πρόκειται να λανσαριστεί το 2010 και θα πλαισιώσει τη σειρά μοντέλων Phantom. Το RR4 θα είναι μικρότερο από το Phantom και θα φέρει νέο κινητήρα, μοναδικό για τη Rolls-Royce.

Η σχεδίαση ολοκληρώθηκε το 2007 και η διαδικασία μηχανολογίας είναι τώρα σε πλήρη εξέλιξη. Οι εγκαταστάσεις παραγωγής του Goodwood έχουν αναδιαμορφωθεί πλήρως λόγω του RR4, με επέκταση του βαφείου, του ξυλουργείου  και του τμήματος δερμάτινων επενδύσεων, καθώς και με μία δεύτερη γραμμή συναρμολόγησης. Η εταιρία θα αλλάξει του χρόνου σε ένα σύστημα εργασιών με δύο βάρδιες, στο πλαίσιο της προετοιμασίας για κανονική παραγωγή του νέου μοντέλου. 

Ο Επικεφαλής σχεδίασης, Ian Cameron, δήλωσε, «Αβίαστες επιδόσεις και πρότυπα επίπεδα άνεσης και απόδοσης, υλοποιημένα με μέγιστη φροντίδα και προσοχή στη λεπτομέρεια, παραμένουν θεμελιώδη στοιχεία της σχεδίασης Rolls-Royce. Το RR4 έχει πιο ‘καθημερινή’ εμφάνιση σε σχέση με τα μοντέλα Phantom, δίνοντας μεγαλύτερη έμφαση στην οδηγική συμπεριφορά. Σχεδιαστικά, εκφράζεται μέσα από ελαφρώς μικρότερες διαστάσεις και πιο οργανικές φόρμες, αλλά με δυναμικές αναλογίες. Πρόκειται για μία γνήσια, ασυμβίβαστη Rolls-Royce με όλη τη σημασία της λέξης». 

«Το RR4 θα σηματοδοτήσει ένα ορόσημο στην ιστορία της Rolls-Royce Motor Cars», πρόσθεσε ο Πρόεδρος, Ian Robertson. «Η εταιρία σημειώνει αυξανόμενη ανάπτυξη και η εισαγωγή αυτού του νέου μοντέλου θα επεκτείνει την απήχηση της μάρκας. Αναμένουμε το νέο κεφάλαιο της ιστορίας μας με ανυπομονησία και αυτοπεποίθηση». 
Περαιτέρω σχεδιαστικές και μηχανολογικές λεπτομέρειες θα ανακοινωθούν κατά τη διάρκεια του 2009.

